טרנסקידס

טרנסקידס היא סדרה דוקומנטרית ישראלית בת 5 פרקים, העוקבת אחר חייהם של ארבעה בני נוער טרנסג'נדרים ואחר התהליך הרפואי והאישי שהם עוברים, ועל התמודדותיהם במסגרות החברתיות והמשפחתיות. הסדרה עלתה לשידור בערוץ yes דוקו ב-13 במרץ 2019. בסדרה משתתפים ארבעה בני נוער: רומי אברג'יל, נעם קניאל, לירון מצ'ס ועופרי שמש. הסדרה ויוצריה היו מועמדים ל-4 פרסי אקדמיה לשנת 2019: סדרת התעודה הטובה ביותר, בימוי/יצירת סדרה תיעודית ועובדתית, צילום בסדרה תיעודית ועובדתית, ועריכת תמונה בסדרה תיעודית ועובדתית. בשנת 2019 הופק סרט קולנוע דוקומנטרי המבוסס על הסדרה, בעל אותו שם ובהשתתפות משתתפי הסדרה. בישראל הוא הוקרן בסינמטק תל אביב במסגרת הפסטיבל הבינלאומי לקולנוע גאה (TLVFest). הסרט תורגם לאנגלית, ובארצות הברית הוא הוקרן בבכורה ב-17 בנובמבר 2020 במסגרת פסטיבל הקולנוע היהודי בפילדלפיה. ארבעה בני נוער טרנסג'נדרים עוברים תהליך של התאמה מגדרית, תוך שמשפחותיהם מתמודדות עם התהליך אותו כל אחד מהם עובר בגיל ההתבגרות, כל אחת בדרכה. הסדרה עוקבת אחר העליות והמורדות – הפיזיים, הנפשיים והחברתיים – בחייהם של הארבעה ושל בני משפחותיהם, ומלווה את חייהם במקומות שונים: בבית, בבית הספר, בפעולות בצופים, במצעד הגאווה, בתחרות יופי, בצו הראשון ועל היחס של צה"ל לטרנסג'נדרים, במשרד הפנים וגם במרפאות המומחים וחדרי הניתוח. רומי אברג'יל – בת 14 מאשדוד, התחנכה בבית ספר דתי, והייתה לנערה הטרנסג'נדרית הראשונה בישראל שנוטלת "בלוקרים" (חוסמי הורמונים גבריים) מתחת לגיל 16. תוך כדי שהיא נכנסת לעולם הריאליטי, הרשת והדוגמנות, היא מדחיקה את הסיפור הקשה שמאפיל על חייה – אביה, שמרצה מאסר עולם, לא מוכן לפגוש אותה מאז שעברה את ההתאמה המגדרית. נעם קניאל – בן 15 מאורנית, נולד למשפחה דתית ולמד באולפנה. בגיל 14 השאיר להוריו מכתב בו כתב את תחושותיו לגבי זהותו המגדרית. אז הוא התחיל את המסע שלו לקבלה ולשינוי, עם מעט תמיכה מהסביבה. לירון מצ'ס – בן 17 מראשון לציון. כשהחליט לעבור התאמה מגדרית, הוא ביקש להקפיא ביציות לפני שהזריק לעצמו הורמונים גבריים, ובכך הפך לנער הטרנסג'נדר הצעיר ביותר בישראל שעובר שאיבת ביציות. עופרי שמש – בן 15 מפתח תקווה, מדריך בצופי פתח תקווה. בילדותו היה הילדה שמשחקת כדורגל עם הבנים, ותמיד ידע שהוא בעצם בן, ואת זה לא היסס לספר להוריו. תוך שהוא נערך לניתוח לכריתת השדיים, הוא מקבל צו ראשון המופנה בלשון נקבה, ומחליט להתגייס לצבא כלוחם קרבי. אילנית אברג'ל – אמה של רומי מירי קניאל אילן קניאל אפיק קניאל שי קניאל רועי קניאל עידן קניאל מתיק שמש – אמו של עופרי שרה שלקוביץ עופרית מצ'ס – אמו של לירון ליעד מצ'ס אמיר מצ'ס ריבה בנימין ד"ר אסף אורן – מנהל היחידה לנוער טרנסג'נדר, המרכז הרפואי סוראסקי ד"ר הדר אמיר-לוי – מנהלת היחידה לרפואה מגדרית, היחידה להפריה חוץ גופית, המכון לפיריון, בית החולים איכילוב ד"ר יורם וולף – מנהל כירורגיה פלסטית, המרכז הרפואי הלל יפה הסדרה עלתה לשידור בערוץ yes דוקו ב-13 במרץ 2019, ושודרה בו מדי יום רביעי, במשך חמישה שבועות. בנוסף, היא הועלתה לצפייה ב-yes VOD ובשירות STINGTV. הסדרה זכתה לשבחים מהמבקרים, בפרט על האופן בה היא הציגה את המציאות איתה מתמודדים נערים טרנסג'נדרים. נדב מנוחין, בביקורת באתר וואלה!, שיבח את צילום הסדרה ועריכתה, שלדבריו הם "מעולים" ו"הופכים אותה למהנה", והוסיף כי "הגיבורים שלה כובשים את המסך". שני ליטמן, בביקורת באתר הארץ, כתבה "מספיק חומר גלם מרתק למלא איתו חמישה פרקים, שנערכו במיומנות ובאינטליגנציה על ידי מירי לאופר וארז לאופר". "טרנסקידס", במסד הנתונים הקולנועיים IMDb (באנגלית) "טרנסקידס", באתר אידיבי אתר האינטרנט הרשמי של טרנסקידס ביקורות וסיקורים: נדב מנוחין‏, "טרנסקידס" נותנת תשובה מוחצת לכל מי שתהה איך נער רוצה לשנות את מינו, באתר וואלה, 14 במרץ 2019 אלה בן-ארי, ‏"טרנסקידס": מבוכה היא פריבילגיה של סיסג'נדרים, באתר ‏מאקו‏, 14 במרץ 2019 שני ליטמן, מה אפשר ללמוד על החברה בישראל מסיפורם של ארבעה נערים טרנסג'נדרים, באתר הארץ, 16 במרץ 2019 מאיה נחום שחל, תנו צ'אנס לטראנס: סדרת דוקו מרגשת על נערים טרנסג'נדרים ישראלים, באתר כלכליסט, 13 במרץ 2019 רנה גרט-זנד, TV series follows Israeli transgender high schoolers as they approach IDF draft, ‏The Times of Israel, ‏24 באפריל 2020 (באנגלית) טרנסקידס - פרק הבכורה המלא!, נבדק ב-2021-03-25 טרנסקידס – הסרט | TLVFest – סינמטק תל אביב Fall Fest 2020, Gershman Philadelphia Jewish Film Festival (באנגלית) נדב מנוחין‏, "טרנסקידס" נותנת תשובה מוחצת לכל מי שתהה איך נער רוצה לשנות את מינו, באתר וואלה, 14 במרץ 2019 שני ליטמן, מה אפשר ללמוד על החברה בישראל מסיפורם של ארבעה נערים טרנסג'נדרים, באתר הארץ, 16 במרץ 2019